stanford-oval/wikipedia huggingface dataset:
ภาษาอังกฤษ
สัทวิทยา > การเน้น จังหวะและทำนองเสียง

ภาษาอังกฤษเป็นภาษาที่เน้นหนัก ซึ่งกล่าวกันว่าการเน้นพยางค์นั้นเป็นหน่วยเสียง คือ สามารถจำแนกความแตกต่างของคำได้ (เช่น นาม increase เน้นพยางค์แรก และกริยา increase เน้นพยางค์ที่สอง) แทบทุกคำที่มีมากกว่าหนึ่งพยางค์ จะมีพยางค์หนึ่งที่ระบุว่าเน้นมาก (primary stress) และอาจมีอีกพยางค์หนึ่งที่เน้นรองลงมา (secondary stress) เช่นในคำว่า civilization /ˌsɪvəlaɪˈzeɪʃn̩/ ซึ่งพยางค์แรกเน้นรอง และพยางค์ที่สี่เน้นมาก ส่วนพยางค์อื่นไม่เน้น
กระบวนการที่สัมพันธ์ใกล้ชิดกับการเน้นพยางค์ในภาษาอังกฤษ คือ การลดการออกเสียงสระ ตัวอย่างเช่น นาม contract เน้นพยางค์แรก และมีสระ /ɒ/ ใน RP ขณะที่กริยา contract ไม่เน้นพยางค์แรก และสระลดเหลือ /ə/ (ชวา) กระบวนการเดียวกันนี้ใช้กับคำที่ทำหน้าที่ทางไวยากรณ์สามัญบางคำ เช่น of ซึ่งออกเสียงด้วยสระคนละตัวขึ้นอยู่กับว่าเน้นคำเหล่านี้ในประโยคหรือไม่
ภาษาอังกฤษยังมีการเน้นฉันทลักษณ์ที่หนัก คือ การเน้นบางคำในประโยคเพิ่มที่ผู้พูดต้องการดึงความสนใจ ทำนองเดียวกับที่ออกเสียงคำที่สำคัญน้อยเบา สำหรับจังหวะ ภาษาอังกฤษจัดเป็นภาษาที่มีการเน้นบางพยางค์ ซึ่งมีแนวโน้มให้เวลาพักระหว่างพยางค์ที่เน้นเท่ากัน โดยออกเสียงกลุ่มพยางค์ที่ไม่เน้นเร็วขึ้น
สำหรับทำนองเสียง มีการใช้ระดับเสียงเชิงวากยสัมพันธ์ในภาษาอังกฤษ ตัวอย่างเช่น เพื่อถ่ายทอดความประหลาดใจหรือประชดประชัน หรือเพื่อเปลี่ยนข้อความเป็นคำถาม ภาษาถิ่นส่วนใหญ่ของภาษาอังกฤษใช้ทำนองเสียงลงสำหรับข้อความบอกเล่า และทำนองเสียงสูงเพื่อแสดงความไม่แน่ใจ เช่น ในคำถาม (โดยเฉพาะอย่างยิ่งคำถามปลายปิด) นอกจากนี้ ยังมีการเปลี่ยนทำนองเสียงตรงพยางค์ที่เน้นหนักเป็นพิเศษ โดยเฉพาะอย่างยิ่ง พยางค์ที่เน้นหนักที่สุดในประโยคหรือกลุ่มทำนองเสียง
ไวยากรณ์

ไวยากรณ์อังกฤษมีการผันคำน้อยเมื่อเทียบกับภาษาอื่นในตระกูลอินโด-ยูโรเปียนส่วนใหญ่ ตัวอย่างเช่น ภาษาอังกฤษใหม่ ซึ่งไม่เหมือนกับภาษาเยอรมันหรือดัตช์ใหม่ และภาษาโรมานซ์ ไม่มีเพศทางไวยากรณ์และความสอดคล้องของคุณศัพท์ เครื่องหมายการกแทบไม่ปรากฏในภาษาอังกฤษและส่วนใหญ่มีอยู่เฉพาะในสรรพนาม การวางแบบผันกริยาแข็ง (เช่น speak/spoke/spoken) กับผันกริยาอ่อน (เช่น love/loved หรือ kick/kicked) ซึ่งรับมาจากภาษาเยอรมันลดความสำคัญลงในภาษาอังกฤษใหม่ และส่วนที่เหลือของการผันคำ (เช่น เครื่องหมายพหูพจน์) กลายมาพบได้มากขึ้น
ในขณะเดียวกัน ภาษาอังกฤษกลายมาเป็นเชิงวิเคราะห์มากขึ้น และได้พัฒนาลักษณะอย่างกริยาข่วยและลำดับคำเป็นทรัพยากรสำหรับสื่อความหมาย คำช่วยกริยาเป็นการผูกคำถาม สภาพปฏิเสธ กรรมวาจกและภาวะต่อเนื่อง
คำศัพท์

คำเจอร์แมนิก (Germanic, คำจากภาษาอังกฤษเก่าหรือ ในวงแคบกว่า คำที่มีกำเนิดจากภาษานอร์สโบราณโดยทั่วไป) มีแนวโน้มสั้นกว่า คำลาติเนต (Latinate, คำที่มีรากศัพท์หรือเลียนภาษาละติน) และใช้พูดในชีวิตประจำวันมากกว่า ซึ่งรวมสรรพนาม บุพบท สันธาน กริยาช่วย ฯลฯ พื้นฐานแทบทั้งหมด ซึ่งเป็นฐานของวากยสัมพันธ์และไวยากรณ์ภาษาอังกฤษ โดยทั่วไป ความสั้นของคำนั้นมาจากการตัดกลางคำในภาษาอังกฤษกลาง (เช่น อังกฤษเก่า hēafod → อังกฤษใหม่ head, อังกฤษเก่า sāwol → อังกฤษใหม่ soul) และจากการตัดพยางค์สุดท้ายเนื่องจากการเน้นพยางค์ (เช่น อังกฤษเก่า gamen → อังกฤษใหม่ game, อังกฤษเก่า ǣrende → อังกฤษใหม่ errand) มิใช่เพราะคำเจอร์แมนิกสั้นกว่าคำลาติเนตเป็นปกติอยู่แล้ว คำซึ่งมักพิจารณาว่าสละสลวยหรือมีการศึกษาในภาษาอังกฤษใหม่จึงมักเป็นคำลาติเนต
ในหลายกรณี ผู้ใช้ภาษาอังกฤษสามารถเลือกระหว่างไวพจน์เจอร์แมนิกและลาติเนต เช่น come หรือ arrive, sight หรือ vision, freedom หรือ liberty ในบางกรณี มีทางเลือกระหว่างคำที่มีรากศัพท์จากกลุ่มภาษาเจอร์แมนิก
ค  (oversee) คำที่มีรากศัพท์จากภาษาละติน (supervise) และคำภาษาฝรั่งเศสที่มีรากศัพท์มาจากคำเดียวกันในภาษาละติน (survey) หรือกระทั่งคำเจอร์แมนิกที่มีรากศัพท์จากภาษานอร์มัน (เช่น warranty) กับภาษาฝรั่งเศสสำเนียงปารีส (guarantee) หรือแม้แต่ทางเลือกระหว่างแหล่งเจอร์แมนิกและลาทิเนทหลายแหล่งก็มี เช่น sickness (อังกฤษเก่า), ill (นอร์สโบราณ), infirmity (ฝรั่งเศส), affliction (ละติน) อย่างไรก็ดี ไวพจน์จำนวนมากนี้มิใช่ผลของอิทธิพลภาษาฝรั่งเศสและละติน เพราะภาษาอังกฤษมีคำหลากหลายอยู่แล้วก่อนยืมคำภาษาฝรั่งเศสและละตินอย่างกว้างขวาง
นอกจากนี้ในชื่อสัตว์และเนื้อสัตว์จะใช้ศัพท์แยกจากกัน ชื่อสัตว์มักมีชื่อเจอร์แมนิก และเนื้อมีชื่อที่มีรากศัพท์จากภาษาฝรั่งเศส ตัวอย่างเช่น deer และ venison, cow และ beef; swine/pig และ pork, และ sheep/lamb และ mutton ซึ่งสันนิษฐานว่าเป็นผลจากการพิชิตอังกฤษของนอร์มัน ซึ่งชนชั้นสูงที่พูดภาษาแองโกล-นอร์มันเป็นผู้บริโภคเนื้อสัตว์ที่ผลิตโดยชนชั้นล่าง ที่ส่วนใหญ่เป็นชาวแองโกล-แซ็กซอน
ภาษาอังกฤษรับศัพท์เทคนิคมาใช้กันทั่วไปโดยง่ายและมักรับคำและวลีใหม่ ๆ เข้ามา ตัวอย่างปรากฏการณ์นี้ เช่น cookie, Internet และ URL (ศัพท์เทคนิค) เช่นเดียวกับ genre, über, lingua franca และ amigo ซึ่งมาจากภาษาฝรั่งเศส เยอรมัน อิตาลีและสเปนตามลำดับ นอกเหนือจากนี้ สแลงมักให้ความหมายใหม่แก่คำและวลีเก่าด้วย
คำศัพท์ > จำนวนคำในภาษาอังกฤษ

คำศัพท์ในภาษาอังกฤษนั้นมีมหาศาลอย่างไม่ต้องสงสัย แต่การระบุตัวเลขขนาดแน่ชัดนั้นเป็นประเด็นการนิยามมากกว่าการคำนวณ และไม่มีแหล่งข้อมูลอย่างเป็นทางการที่จะนิยามคำและการสะกดภาษาอังกฤษที่ยอมรับกัน
บรรณาธิการของพจนานุกรมสากลใหม่ฉบับตีพิมพ์ครั้งที่สามของเว็บสเตอร์ ไม่ย่อ (Webster's Third New International Dictionary, Unabridged) รวมคำหลักสำคัญไว้ 475,000 คำ แต่ในคำนำ พวกเขาประมาณว่าตัวเลขที่แท้จริงจะสูงกว่านี้มาก นักภาษาศาสตร์และนักพจนานุกรมโดยทั่วไปไม่ถือการเปรียบเทียบขนาดคำศัพท์ภาษาอังกฤษกับขนาดคำศัพท์ภาษาอื่นจริงจังนัก และนอกจากนี้ยังมีข้อเท็จจริงที่ว่าพจนานุกรมจะมีนโยบายการรวมและนับหน่วยข้อมูลแตกต่างกัน
ในเดือนธันวาคม 2553 การศึกษาร่วมของฮาร์วาร์ด/กูเกิลพบว่า ภาษาอังกฤษมีคำ 1,022,000 คำ และขยายตัวที่อัตรา 8,500 คำต่อปี การค้นพบนี้มีขึ้นหลังการคำนวณโดยคอมพิวเตอร์จากหนังสือที่ถูกแปลงเป็นดิจิทัล 5,195,769 เล่ม ส่วนการค้นพบอื่นประมาณอัตราการเติบโตของคำไว้ 25,000 คำต่อปี
คำศัพท์ > ที่มาของคำ

ในบรรดาหนึ่งพันคำที่ใช้มากที่สุดในภาษาอังกฤษ ส่วนใหญ่ (พิสัยการประมาณตั้งแต่ราว 50% ไปจนถึงกว่า 80%) เป็นคำเจอร์แมนิก อย่างไรก็ดี คำขั้นสูงกว่าในหัวข้ออย่างวิทยาศาสตร์ ปรัชญาและคณิตศาสตร์มาจากภาษาละตินหรือกรีก และยังมีภาษาอารบิกหลายคำในวิชาดาราศาสตร์ คณิตศาสตร์และเคมี
|  | 100 คำแรก | 1,000 คำแรก | 1,000 คำที่สอง | ที่เหลือ |
| --- | --- | --- | --- | --- |
| เจอร์แมนิก | 97% | 57% | 39% | 36% |
| อิตาลิก | 3% | 36% | 51% | 51% |
| เฮลเลนิก | 0 | 4% | 4% | 7% |
| อื่น ๆ | 0 | 3% | 6% | 6% |
ที่มา: Nation 2001, p. 265
ดูเพิ่ม

การเขียนคำทับศัพท์ภาษาอังกฤษ
ทิงลิช
แหล่งข้อมูลอื่น

Accents of English from Around the World (University of Edinburgh) Sound files comparing how 110 words are pronounced in 50 English accents from around the world
International Dialects of English Archive – recordings of English dialects and international L2 accents
| ด ค กภาษาราชการในองค์การสหประชาชาติ |
| --- | --- | --- | --- |
|  |  อาหรับ  จีน  อังกฤษ  ฝรั่งเศส  รัสเซีย  สเปน  |  อาหรับ  จีน  อังกฤษ  ฝรั่งเศส  รัสเซีย  สเปน  |  |
เว็บไซต์อย่างเป็นทางการ
| ด ค กภาษาราชการในสหภาพยุโรป |
| --- | --- |
 กรีก  โครเอเชีย  เช็ก  ดัตช์  เดนมาร์ก  บัลแกเรีย  โปรตุเกส  โปแลนด์  ฝรั่งเศส  ฟินแลนด์  มอลตา  เยอรมัน  โรมาเนีย   ลัตเวีย  ลิทัวเนีย  สเปน  สโลวัก  สโลวีเนีย  สวีเดน  อังกฤษ  อิตาลี  เอสโตเนีย  ไอริช  ฮังการี 
| ด ค กภาษาทางการของประเทศอินเดีย |
| --- | --- |
ระดับสหภาพ:  ฮินดี  อังกฤษ 
ตามรัฐธรรมนูญอินเดีย:  กงกัณ  กันนาดา  กัศมีร์  คุชราต  โดกรี  เตลูกู  ทมิฬ  เนปาล  เบงกอล  โบโด  ปัญจาบ  มณีปุระ  มราฐี  มลยาฬัม  ไมถิลี  สันถาลี  สันสกฤต  สินธ์  อัสสัม  อูรดู  โอริยะ  ฮินดี 
ระดับรัฐ:  อังคิกา  โภชปุระ  ฉัตตีสครห์  กาโร  กูรุง  โฮ  Kamatapuri  Kharia  คาซี  Khortha  กอกบอรอก  Kurmali  Kurukh  เลปชา  ลิมบู  มคธ  มาคัร  มีโซ  มุนดารี  เนวาร์  Rai  รังปุระ  Sadri  เศรปา  สิกขิม  สุนุวาร์  ตามาง 
| ด ค กภาษาราชการและภาษาที่สำคัญของประเทศสมาชิกอาเซียน |
| --- | --- |
ภาษาราชการ   (ประเทศสมาชิก):  กัมพูชา : ภาษาเขมร •  ไทย : ภาษาไทย •  บรูไน : ภาษามลายู •  พม่า : ภาษาพม่า •  ฟิลิปปินส์ : ภาษาฟิลิปปินส์ • ภาษาอังกฤษ •  มาเลเซีย : ภาษามลายู •  ลาว : ภาษาลาว •  เวียดนาม : ภาษาเวียดนาม •  สิงคโปร์ : ภาษามลายู • ภาษาอังกฤษ • ภาษาจีนมาตรฐาน • ภาษาทมิฬ •  อินโดนีเซีย : ภาษาอินโดนีเซีย
ภาษาราชการของประเทศสังเกตการณ์:  ติมอร์-เลสเต : ภาษาเตตุน • ภาษาโปรตุเกส •  ปาปัวนิวกินี : ภาษาอังกฤษ • ตอกปีซิน • ภาษาฮีรีโมตู
ภาษาเฉพาะถิ่นที่สำคัญ:  กัมพูชา : ภาษาจาม •  ไทย : ภาษามลายูปัตตานี •  บรูไน : ภาษามลายูบรูไน •  พม่า : ภาษากะเหรี่ยง • ภาษากะชีน • ภาษาไทใหญ่ • ภาษามอญ • ภาษายะไข่ • ภาษาโรฮีนจา •  ฟิลิปปินส์ : ภาษาเซบัวโน • ภาษาตากาล็อก • ภาษาอีโลกาโน • ภาษามากินดาเนา •  ลาว : ภาษาม้ง •  เวียดนาม : ภาษาไทดำ •  อินโดนีเซีย : ภาษาชวา • ภาษาซุนดา • ภาษาบาหลี • ภาษาอาเจะฮ์
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย 
อื่น ๆ:  สารานุกรมของยูเครนสมัยใหม่  พจนานุกรมประวัติศาสตร์ของสวิสเซอร์แลนด์  IdRef
อียิปต์แอร์

อียิปต์แอร์ (อาหรับแบบอียิปต์: مصر للطيران) เป็นสายการบินประจำชาติและสายการบินที่ใหญ่ที่สุดของประเทศอียิปต์ โดยมีฐานการบินหลักที่ท่าอากาศยานนานาชาติไคโร อียิปต์แอร์ให้บริการเที่ยวบินไปยังจุดหมายปลายทางกว่า 90 แห่งในแอฟริกา เอเชีย ยุโรป และอเมริกาเหนือ อียิปต์แอร์เป็นสมาชิกของกลุ่มพันธมิตรทางการบินสตาร์อัลไลแอนซ์ตั้งแต่วันที่ กรกฎาคม ค.ศ. 2008 อียิปต์แอร์เป็นหนึ่งในสมาชิกก่อตั้งขององค์การสายการบินอาหรับ
ประวัติ > ช่วงแรก: มิศร์แอร์เวิร์ก (1932–1949)

ในการเยือยอียิปต์ของอลัน มันต์ซ ประธานเจ้าหน้าที่ของแอร์เวิร์กในปี 1931 มันต์ซได้แสดงเจตนารมณ์ในการเริ่มสายการบินใหม่ในประเทศ โดยใช้ชื่อ มิศร์แอร์เวิร์ก (Misr Airwork) โดย "มิศร์" ("مصر" ในภาษาอาหรับ) หมายถึงประเทศอียิปต์ในภาษาอาหรับ และได้รับการรับรองจากรัฐบาลในวันที่ 31 ธันวาคม ค.ศ. 1931 มิศร์แอร์เวิร์กได้ตั้งสายการบินลูกในชื่อ สายการบินมิศร์ ในวันที่ 7 มิถุนายน ค.ศ. 1932 เป็นสายการบินที่เจ็ดของโลก
มีการลงทุนเริ่มแรกด้วยเงินจำนวน 20,000 ปอนด์อียิปต์ โดยกรรมสิทธิบริษัทถูกแบ่งไประหว่างมิศร์แบงก์ (85%), แอร์เวิร์ค (10%), และนักลงทุนสัญชาติอียิปต์ (5%) สายการบินมิศร์เริ่มดำเนินงานในเดือนกรกฎาคม ค.ศ. 1933 โดยเริ่มทำการบินจากไคโรสู่อะเล็กซานเดรียและมาร์ซามาทรูห์โดยใช้เครื่องบินเดอ ฮาวิลแลนด์ ดีเอช.84 ดรากอน และได้เพิ่มความถี่ของเที่ยวบินสู่อะเล็กซานเดรียเป็นวันละ 2 เที่ยวบินในอีกหนึ่งเดือนต่อมา ในช่วงปลายปี 1933 ได้เพิ่มเที่ยวบินไคโร-อัสยุต-ลักซอร์-อัสวานสัปดาห์ละสองครั้ง และได้เพิ่มเที่ยวบินสู่ลิดดา, ไฮฟา, และกาซาผ่านพอร์ตซาอิดในปี 1934ะหว่างปี 1935 สายการบินมิศร์ได้บรรทุกผู้โดยสาร 6,990 คน และสินค้า 21,830 กิโลกรัม (48,130 ปอนด์)
สายการบินมิศร์เริ่มให้บริการเที่ยวบินฮัจญ์ในปี 1937 และได้สั่งซื้อเครื่องบินมาประจำการในฝูงบินมากมาย ในเดือนพฤษภาคม ค.ศ. 1949 รัฐบาลได้เข้าซื้อสายการบิน และได้เปลี่ยนชื่อสายการบินเป็นมิศร์แอร์ เอสเออี
กิจการองค์กร > สำนักงานใหญ่

อียิปต์แอร์มีสำนักงานใหญ่อยู่ในบริเวณท่าอากาศยานนานาชาติไคโรในกรุงไคโร
กิจการองค์กร > กรรมสิทธิ์และโครงสร้างบริษัท

อียิปต์แอร์ถือหุ้นโดยรัฐบาล 100% ผ่านอียิปต์แอร์โฮลดิงคอมปะนีที่ก่อตั้งขึ้นในปี 2002 และมีบริษัทในเครืออีก 9 บริษัท ดังต่อไปนี้บริษัทอื่นๆ ที่อยู่ภายใต้อียิปต์โฮลดิง
อียิปต์แอร์ บำรุงรักษาและวิศวกรรม
อียิปต์แอร์ กราวด์เซอร์วิส
อียิปต์แอร์ อินไฟล์ทเซอร์วิส
อียิปต์แอร์ การท่องเที่ยวและร้านค้าปลอดภาษี
อียิปต์แอร์ ศูนย์บริการทางการแพทย์
อียิปต์แอร์ ส่งเสริมอุตสาหกรรม
กิจการองค์กร > บริษัทลูก

สายการบินมีถือกรรมสิทธิ์ในบริษัทต่างๆ ดังนี้:
แอร์ไคโร (60%)
สมาร์ทเอวิเอชันคอมปะนี (13.33%)
แอร์ไซนาย (100%)
อียิปต์เอโรแมเนจเมนต์เซอร์วิส (50%)
แอลเอสจีสกายเชฟเคเตอริง อียิปต์ (70%)
ซีไอเอเอฟ-ลีสซิง (20%)
กิจการองค์กร > ผลประกอบการ

ผลประกอบการของอียิปต์แอร์ ในช่วงปี 2007-2017 มีดังนี้:
|  | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 |
| --- | --- | --- | --- | --- | --- | --- | --- | --- | --- | --- | --- |
| รายได้ (ล้านปอนด์อียิปต์) | 6,947 | 9,265 | 9,917 | 10,189 | 9,678 | 10,975 | 12,877 | 13,139 | 14,140 | 13,597 | 20,010 |
| กำไร/ขาดทุน สุทธิ (ล้านบาท) | 161 | 232 | 208 | 130 | −2,205 | −3,069 | −1,885 | −2,923 | −0,977 | −1,279 | −5,553 |
| จำนวนผู้โดยสาร (ล้านคน) | 5.7 | 6.7 | 6.8 | 7.3 | 6.8 | 7.2 | 7.8 | 7.1 | 7.4 | 7.3 | 7.0 |
| อัตราการบรรทุกผู้โดยสาร(%) | 63 | 67 | 68 | 72 | 68 | 65 | 67 | 63 |  | 66 | 69 |
| จำนวนอากาศยาน (ณ สิ้นปี) | 38 | 40 | 48 | 50 | 63 | 64 | 65 | 65 | 60 |  | 50 |
หมายเหตุ/อ้างอิง:
กิจการองค์กร > อัตลักษณ์องค์กร > โลโก้

ลักษณะของโลโก้อียิปต์แอร์จะเป็นรูปเทพฮอรัส เทพแห่งท้องฟ้าในตำนานอียิปต์โบราณ จากการที่ในอียิปต์โบราณฮอรัสถูกเปรียบเปรยว่าเป็น "เทพเจ้าแห่งดวงอาทิตย์ที่มีปีก" และมักจะแสดงภาพเป็นเหยี่ยวหรือชายที่มีหัวเป็นเหยี่ยว อียิปต์แอร์เริ่มใช้โลโก้ฮอรัสนี้ในต้นทศวรรษ 1970 โดยเริ่มแรกหัวฮอรัสจะมีสีแดงและขนนกสีน้ำเงินด้านหน้าพื้นหลังสีทอง
กิจการองค์กร > อัตลักษณ์องค์กร > ลวดลายอากาศยาน

โบอิง 707-320 ในลวดลายแรก
แอร์บัส เอ300บี4ในลวดลายปรับปรุง
โบอิง 737-800 ในลวดลายปี 1990
แอร์บัส เอ330-300 ในลวดลายปัจจุบัน
จุดหมายปลายทาง

ณ เดือนตุลาคม ค.ศ. 2023 อียิปต์แอร์ให้บริการเที่ยวบินสู่จุดหมายปลายทาง 90 แห่งทั่วโลก
จุดหมายปลายทาง > ข้อตกลงการบินร่วม

ณ เดือนตุลาคม ค.ศ. 2023 อียิปต์แอร์ทำข้อตกลงการบินร่วมกับสายการบินดังต่อไปนี้:
อีเจียนแอร์ไลน์
แอร์ไคโร
แอร์แคนาดา
แอร์ไชนา
แอร์อินเดีย
เอเชียน่าแอร์ไลน์
ออสเตรียนแอร์ไลน์
อาเบียงกา
บรัสเซลส์แอร์ไลน์
สายการบินเอทิฮัด
เอธิโอเปียนแอร์ไลน์
กัลฟ์แอร์
เคนยาแอร์เวย์
ล็อตโปแลนด์
ลุฟท์ฮันซ่า
รอยัลแอร์มารอค
สแกนดิเนเวียนแอร์ไลน์ซิสเต็ม
สิงคโปร์แอร์ไลน์
เชินเจิ้นแอร์ไลน์
เซาท์แอฟริกันแอร์เวย์
สวิสอินเตอร์เนชันแนลแอร์ไลน์
ตัปปูร์ตูกัล
การบินไทย
เตอร์กิชแอร์ไลน์
ยูเครนอินเตอร์เนชันแนลแอรไลน์
ยูไนเต็ดแอร์ไลน์
ฝูงบิน > ฝูงบินปัจจุบัน

ณ เดือนตุลาคม ค.ศ. 2023 อียิปต์แอร์มีเครื่องบินประจำการในฝูงบินดังนี้:
| อากาศยาน | ประจำการ | คำสั่งซื้อ | ผู้โดยสาร> C | ผู้โดยสาร> Y | ผู้โดยสาร> รวม | หมายเหตุ |
| --- | --- | --- | --- | --- | --- | --- |
| แอร์บัส เอ220-300 | 12 | — | 15 | 122 | 137 |  |
| แอร์บัส เอ320-200 | 2 | — | 16 | 123 | 139 |  |
| แอร์บัส เอ320นีโอ | 8 | — | 16 | 126 | 142 |  |
| แอร์บัส เอ321นีโอ | 6 | 1 | 16 | 166 | 182 |  |
| แอร์บัส เอ321นีโอ | 6 | 1 | — | 199 | 199 |  |
| แอร์บัส เอ330-200 | 4 | — | 24 | 244 | 268 |  |
| แอร์บัส เอ330-300 | 4 | — | 36 | 265 | 301 |  |
| โบอิง 737-800 | 29 | — | 24 | 120 | 144 |  |
| โบอิง 737-800 | 29 | — | 16 | 138 | 154 |  |
| โบอิง 777-300อีอาร์ | 6 | — | 49 | 297 | 346 |  |
| โบอิง 787-9 | 6 | 2 | 30 | 279 | 309 |  |
| รวม | 77 | 3 |  |  |  |  |
อียิปต์แอร์มีอายุฝูงบินเฉลี่ย 9.2 ปี
อุบัติเหตุและอุบัติการณ์

28 กรกฎาคม ค.ศ. 1963 ยูไนเต็ดอาหรับแอร์ไลน์ เที่ยวบินที่ 869 เกิดตกลงกลางทะเลขณะทำการลงจอดที่ท่าอากาศยานบอมเบย์, อินเดีย ไม่มีผู้รอดชีวิต
25 ธันวาคม ค.ศ. 1976 อียิปต์แอร์ เที่ยวบินที่ 864 ได้ตกบริเวณโรงงานอุตสาหกรรมแห่งหนึ่งในกรุงเทพฯ ขณะลงจอดที่ท่าอากาศยานนานาชาติกรุงเทพฯ (ณ ขณะนั้น) ทั้ง 52 คนบนเครื่องทั้งหมดเสียชีวิต รวมถึงบนภาคพื้นอีก 19 คน
23 พฤศจิกายน ค.ศ. 1985 อียิปต์แอร์ เที่ยวบินที่ 648 ถูกปล้นจี้ สู่ท่าอากาศยานนานาชาติมอลตา โดยผู้ก่อการร้าย 3 คน จากกลุ่มผู้ก่อการร้าย Abu Nidal จากนั้นจึงมีการต่อสู้กันระหว่างทหารอียิปต์กับผู้ก่อการร้าย ลูกเรือ 2 คน, ผู้โดยสาร 59 คน และผู้ก่อการร้าย 2 คนเสียชีวิต
31 ตุลาคม ค.ศ. 1999 อียิปต์แอร์ เที่ยวบินที่ 990 ตกลงสู่มหาสมุทรแอตแลนติกขณะเดินทางไปยังกรุงไคโร ทำให้มีผู้เสียชีวิต 217 คน ทางเจ้าหน้าที่สหรัฐสงสัยว่า ผู้ช่วยนักบิน Gameel Al-Batouti เป็นผู้ต้องสงสัยในเหตุการณ์ครั้งนี้ แต่เจ้าหน้าที่อียิปต์ปฏิเสธข้อกล่าวอ้างนี้อย่างมาก
29 กรกฎาคม ค.ศ. 2011 อียิปต์แอร์ เที่ยวบิน 667, เครื่องบินโบอิง 777 ได้รับความเสียหายจากเหตุเพลิงไหม้บริเวณฝั่งขวาของห้องนักบิน ที่ท่าอากาศยานนานาชาติไคโร คาดว่าเกิดจากไฟฟ้าลัดวงจร ผู้โดยสารและลูกเรือทุกคนรอดชีวิต
19 พฤษภาคม ค.ศ. 2016 อียิปต์แอร์ เที่ยวบินที่ 804, เครื่องบินแอร์บัส เอ320-200 ได้ตกลงในมหาสมุทรเมดิเตอร์เรเนียน ระหว่างเที่ยวบิน ปารีส - ไคโร ไม่มีผู้รอดชีวิต ไม่มีใครทราบว่าอุบัติเหตุครั้งนี้เกิดจากอะไร โดยทาง BEA เชื่อว่าเกิดจากเพลิงไหม้บนเที่ยวบิน
เชิงอรรถ

Guttery, Ben R. (1998). Encyclopedia of African Airlines. Jefferson, North Carolina 28640: Mc Farland & Company, Inc. ISBN 978-0-7864-0495-7.{{cite book}}:  CS1 maint: location (ลิงก์)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อียิปต์แอร์
เว็บไซต์ทางการ (อุปกรณ์เคลื่อนที่)
เว็บไซต์แบบเก่า
แอร์บัส เอ320นีโอของอียิปต์แอร์
โบอิง 737-800 ของอียิปต์แอร์
โบอิง 777-300อีอาร์ของอียิปต์แอร์
โบอิง 787-9 ของอียิปต์แอร์
ละครประโลมโลก

ภาพเขียนสีน้ำมัน ละครประโลมโลก โดยออนอเร โดมีเย ระหว่าง ค.ศ. 1855–1860
ในสมัยใหม่ ละครประโลมโลก (อังกฤษ: melodrama) หมายถึงงานละครที่เน้นโครงเรื่องและการดำเนินเรื่องที่กระตุ้นอารมณ์ความรู้สึกอย่างเข้มข้น แทนที่จะเน้นการพัฒนาตัวละครอย่างลุ่มลึก ละครประเภทนี้มักให้ความสำคัญกับบทสนทนาที่จัดจ้านหรือขยี้อารมณ์โดยไม่ใส่ใจความสมเหตุสมผลของการกระทำเท่าไรนัก ตัวละครมักเป็นตัวละครมิติเดียวและสร้างขึ้นเพื่อรองรับต้นแบบบุคลิกตัวละครที่กำหนดไว้ ละครประโลมโลกแบบฉบับมักเล่าเรื่องราวส่วนตัวภายในบ้าน เน้นประเด็นทางศีลธรรม ความรัก ครอบครัว และชีวิตคู่ มักมีอุปสรรคจากภายนอก เช่น ตัวโกง นางร้าย หรือตัวร้ายที่เป็นชนชั้นสูง เข้ามาสร้างความวุ่นวาย ละครประโลมโลกทั้งบนเวที ในภาพยนตร์ และในโทรทัศน์มักจะมาพร้อมกับดนตรีประกอบที่ช่วยชักจูงให้ผู้ชมมีอารมณ์ร่วมไปกับฉากที่กำลังดำเนินอยู่ ไม่ว่าจะเป็นอารมณ์เกลียดชัง สงสาร เศร้าโศก สุขสันต์ หรือสยองขวัญ
ศัพท์ melodrama ในภาษาอังกฤษเป็นคำยืมจากศัพท์ mélodrame ในภาษาฝรั่งเศส ซึ่งประสมขึ้นจากคำ μέλος ('เพลง, ทำนองเพลง') ในภาษากรีก กับคำ drame ('ละคร') ในภาษาฝรั่งเศสอีกทอดหนึ่ง ในบริบทของดนตรีเชิงวิชาการและเชิงประวัติ ศัพท์นี้หมายถึง ละครดนตรี หรือละครเวทีสมัยวิกตอเรียที่นำเพลงหรือดนตรีวงดุริยางค์มาผสมผสานกับการแสดงเพื่อสร้างความระทึกใจให้แก่ผู้ชม โดยอาจสลับระหว่างบทพูดกับดนตรีบรรเลง หรืออาจมีบทพูดพร้อมกับดนตรีพื้นหลัง แต่ในปัจจุบันความหมายของศัพท์นี้ได้กว้างขึ้น โดยยังใช้เรียกการแสดงบนเวทีที่ไม่มีดนตรีประกอบ รวมไปถึงนวนิยาย ภาพยนตร์ ละครโทรทัศน์ และละครวิทยุที่มีโครงเรื่องเร้าอารมณ์ความรู้สึกอีกด้วย ในบริบทสมัยใหม่ ศัพท์ melodrama มักมีความหมายในเชิงลบ เพราะสื่อถึงชิ้นงานที่ขาดความละเอียดอ่อน ขาดการพัฒนาลักษณะนิสัยตัวละคร หรือขาดทั้งสองอย่าง
สนามกีฬาอาร์เตมีโอ ฟรังกี

| --- | --- |
สนามกีฬาโคมูนาเล


ชื่อเดิม: สนามกีฬาโคมูนาเล
ที่ตั้ง: ฟลอเรนซ์ ประเทศอิตาลี
เจ้าของ: เทศบาลฟลอเรนซ์
ความจุ: 43,147 ที่นั่ง
พื้นผิว: หญ้า
การก่อสร้าง
เปิดใช้สนาม: 13 กันยายน ค.ศ. 1931
ปรับปรุง: ค.ศ. 1990
สถาปนิก: Pier Luigi Nervi
การใช้งาน
สโมสรฟุตบอลฟีออเรนตีนา (ค.ศ. 1931–ปัจจุบัน)
สนามกีฬาโคมูนาเล อาร์เตมีโอ ฟรังกี เป็นสนามฟุตบอลในเมืองฟลอเรนซ์ ประเทศอิตาลี และเป็นสนามเหย้าของสโมสรฟุตบอลฟีออเรนตีนา เคยใช้จัดการแข่งขันชั่วคราวของซิกส์เนชันส์แชมเปียนชิป 2012 ชื่อเดิมของสนามแห่งนี้คือ "โคมูนาเล"  และชื่อสนามในตอนก่อสร้างคือ สนามกีฬาจีโอวานนี เบอร์ตา ตั้งชื่อตามผู้นับถือลัทธิฟีออเรนติน
สนามกีฬาเปิดใช้งานอย่างเป็นทางการวันที่ 13 กันยายน ค.ศ. 1931 ในนัดที่ฟีออเรนตีนาเปิดบ้านชนะแอดมิราเวียน 1-0 และสร้างเสร็จอย่างสมบูรณ์แบบในปี ค.ศ. 1932 ปัจจุบันสนามแห่งนี้มีความจุ 47,282 ที่นั่ง สถาปนิกผู้ออกแบบสนามกีฬาชื่อว่า Pier Luigi Nervi สนามกีฬามีสถาปัตยกรรมแบบคริสต์ศตวรรษที่ 20
สนามกีฬาเคยใช้จัดแข่งขันฟุตบอลโลก 1934 และรอบคัดเลือกฟุตบอลโอลิมปิกฤดูร้อน 1960 ซึ่งรอบสุดท้ายจัดขึ้นที่โรม ในปี ค.ศ. 1945 ใช้จัดแข่งขันอเมริกันฟุตบอล สปาเกตตีโบว์
ชื่อเดิมของสนามแห่งนี้คือ "โคมูนาเล" แต่ในปี ค.ศ. 1991 ได้เปลี่ยนชื่อสนามโดยตั้งชื่อตามอดีตประธานสมาพันธ์ฟุตบอลอิตาลี นามว่า อาร์เตมีโอ ฟรังกี
สนามได้รับการปรับปรุงเพื่อใช้แข่งขันฟุตบอลโลก 1990 โดยขยายความจุและรื้อลู่วิ่งออก สนามใช้จัดแข่งขัน 3 นัดในกลุ่ม A และรอบก่อนรองชนะเลิศที่อาร์เจนตินาเอาชนะยูโกสลาเวียด้วยการยิงลูกโทษ
สถิติยอดผู้ชมสูงที่สุดคือ 58,271 คน เมื่อวันที่ 25 พฤศจิกายน ค.ศ. 1984 โดยเป็นการแข่งขันระหว่างฟีออเรนตีนาและอินเตอร์ มิลาน ในเซเรียอา
ม้า

สำหรับความหมายอื่น ดูที่ ม้า (แก้ความกำกวม)
| ม้า |
| --- | --- |

สถานะการอนุรักษ์
สัตว์เลี้ยงหรือปศุสัตว์ 
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: อันดับสัตว์กีบคี่ Perissodactyla
วงศ์:: วงศ์ม้า Equidae
สกุล:: Equus Equus
สปีชีส์:: E.  ferus
สปีชีส์ย่อย:: E.  f. caballus
Trinomial name
Equus ferus caballus Linnaeus, 1758
ชื่อพ้อง
 อย่างน้อย 48 ชื่อ
ม้า (ชื่อวิทยาศาสตร์: Equus ferus caballus) เป็นชนิดย่อยหนึ่งในสองชนิดของ Equus ferus หรือม้าป่าที่ยังเหลืออยู่ในปัจจุบัน เป็นสัตว์เลี้ยงลูกด้วยน้ำนมกีบคี่ในวงศ์ Equidae ม้ามีวิวัฒนาการมากว่า 45 ถึง 55 ล้านปีจากสิ่งมีชีวิตหลายกีบเท้าขนาดเล็กสู่สัตว์กีบคี่ขนาดใหญ่ในปัจจุบัน มนุษย์เริ่มนำม้ามาเลี้ยงเมื่อราว 4,000 ปีก่อนคริสตกาล และเชื่อว่าการเลี้ยงแพร่หลายเมื่อ 3,000 ปีก่อนคริสตกาล ม้าชนิดย่อย caballus เป็นม้าบ้านแม้ว่าจะมีประชากรม้าบ้านบางส่วนจะอาศัยอยู่ในป่า เช่น ม้าเถื่อน (feral horses) ม้าเถื่อนไม่ใช่ม้าป่าที่แท้จริง ดังเช่นม้าป่ามองโกเลียซึ่งถูกแบ่งแยกออกมาเป็นชนิดย่อยและเป็นชนิดเดียวที่เหลืออยู่ของม้าป่าที่แท้จริง คำว่าม้าเถื่อนใช้เพื่อแสดงว่าม้านี้ไม่ใช่ม้าบ้าน มีคำศัพท์เฉพาะมากมายที่ใช้อธิบายแนวคิดที่เกี่ยวข้องกับม้า ครอบคลุมจากกายวิภาคถึงช่วงชีวิต ขนาด สี สัญลักษณ์ การเพาะพันธุ์ การเคลื่อนไหว และพฤติกรรม
กายวิภาคของม้าช่วยให้ม้าใช้ความเร็วในการหนีนักล่า และม้ายังพัฒนาความสมดุลได้อย่างยอดเยี่ยมและสัญชาตญาณสู้หรือถอยที่แข็งแกร่ง ม้ายังมีลักษณะพิเศษเพื่อใช้สำหรับหลบหลีกนักล่า คือ ม้าสามารถยืนหลับหรือล้มตัวลงนอนหลับก็ได้ ม้าตัวเมียจะอุ้มท้องประมาณ 11 เดือน ลูกม้าจะยืนและวิ่งได้ในเวลาไม่นานหลังกำเนิด ม้าบ้านจำนวนมากจะเริ่มฝึกภายใต้อานม้าหรือบังเหียนระหว่างอายุสองถึงสี่ปี ม้าจะโตเต็มที่เมื่ออายุห้าปี และมีช่วงอายุประมาณ 25 ถึง 30 ปี
สายพันธุ์ม้าแบ่งคร่าว ๆ ออกเป็น 3 ประเภทตามลักษณะนิสัย พวก "เลือดร้อน (hot blood)" ที่เร็ว ทนทาน "เลือดเย็น (cold blood)" เช่น ม้าแคระ และม้าพันธุ์เล็กบางพันธุ์ ที่ช้าแต่มั่นคง ทำงานหนัก และ "เลือดอุ่น (warmblood)" ที่พัฒนามาจากการผสมข้ามพันธุ์ระหว่างเลือดร้อนและเลือดเย็น เป็นการเพาะพันธุ์เพื่อวัตถุประสงค์ในการใช้งานพิเศษบางประการ โดยเฉพาะในยุโรป ม้าบ้านมีมากกว่า 300 พันธุ์ในปัจจุบัน เป็นการพัฒนาเพื่อการใช้งานที่ต่างกันไป
ม้าและมนุษย์มีปฏิสัมพันธ์กันอย่างหลากหลายทั้งในการแข่งขันกีฬาและงานที่ไม่ใช่กิจกรรมสันทนาการ เช่น งานตำรวจ การเกษตร การบันเทิง และการบำบัดรักษา ในอดีต มีการนำม้ามาใช้งานในสงคราม ด้วยเหตุนี้จึงเกิดการพัฒนาเทคนิคการขับขี่ที่หลากหลาย โดยใช้ลักษณะที่แตกต่างของอุปกรณ์และวิธีการของการควบคุม มีผลิตภัณฑ์หลายอย่างได้จากม้า ประกอบด้วย เนื้อ นม หนัง ขน กระดูก และยาที่สกัดมาจากน้ำปัสสาวะของม้าตัวเมียที่ตั้งครรภ์
เทพนิยายเกี่ยวกับม้า เพกาซัสเกิดมาจากนางกอร์กอน เมดูซา ถูกวีรบุรุษเพอร์ซีอุสฟันคอขาดตาย ในขณะที่นางสิ้นใจตายนั้น เพกาซัสก็กระโจนออกมาจากลำคอของนาง ไม่มีใครสามารถปราบเพกาซัสได้เลยสักคน ตอนที่มันเกิดมาใหม่ ๆ และออกวิ่งอย่างคึกคะนองนั้น น้ำที่กระเซ็นจากรอยเท้าที่มันวิ่งก่อให้เกิดน้ำพุสวยงาม คือน้ำพุพีเรเนียน (Pyrenean spring)
ม้าในวรรณคดี

ม้าสีหมอก ม้าคู่ใจขุนแผน จาก ขุนช้าง ขุนแผน
ม้าอุปการ จาก รามเกียรติ์
ม้าเซ็กเธาว์ ม้าคู่ใจกวนอู และ ลิโป้ จาก สามก๊ก
ม้าเต็กเลา ม้าคู่ใจเล่าปี่ จาก สามก๊ก
ม้านิลมังกร จาก พระอภัยมณีของ สุนทรภู่
ดูเพิ่ม

รายชื่อสายพันธุ์ม้า
อ่านเพิ่ม

Chamberlin, J. Edward (2006). Horse: How the Horse Has Shaped Civilizations. New York: Bluebridge. ISBN 978-0-9742405-9-6. OCLC 61704732.
แหล่งข้อมูลอื่น

"Ancient horse bone yields oldest DNA sequence"
"Horse" . New International Encyclopedia. 1905.
"Horse" . สารานุกรมบริตานิกา ค.ศ. 1911 (11 ed.). 1911.
Genome of Equus caballus, via Ensembl
Genome of Equus caballus (version EquCab3.0/equCab3), via UCSC Genome Browser
Data of the genome of Equus caballus, via NCBI
Data of the genome assembly of Equus caballus (versión EquCab3.0/equCab3), via NCBI
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  พจนานุกรมประวัติศาสตร์ของสวิสเซอร์แลนด์  NARA
เร็ว..แรงทะลุนรก ฮ็อบส์ & ชอว์

| เร็ว> .แรงทะลุนรก ฮ็อบส์ & ชอว์ |
| --- | --- |
ใบปิดภาพยนตร์
กำกับ: เดวิด ลิทซ์
เนื้อเรื่อง:   คริส มอร์แกน  ดรูว์ เพียร์ซ 
สร้างจาก: ตัวละคร โดย แกรี สก็อตต์ ทอมป์สัน
อำนวยการสร้าง:   ดเวย์น จอห์นสัน  เจสัน สเตธัม  คริส มอร์แกน  ไฮแรม การ์เซีย 
นักแสดงนำ:   ดเวย์น จอห์นสัน  เจสัน สเตธัม  ไอดริส เอลบ้า  วาเนสซา เคอร์บี  อีซา กอนซาเลซ  เฮเลน เมียร์เรน 
กำกับภาพ: โจนาธาน เซลลา
ดนตรีประกอบ: ไบรอัน ไทเลอร์
บริษัทผู้สร้าง:   เซเว่น บักส์ โปรดักชั่น  คริส มอร์แกน โปรดักชั่น  
ผู้จัดจำหน่าย: ยูนิเวอร์แซลสตูดิโอส์
วันฉาย:   13 กรกฎาคม ค.ศ. 2019 (2019-07-13) (โรงละคร Dolby)  2 สิงหาคม ค.ศ. 2019 (2019-08-02) (สหรัฐอเมริกา) 
ความยาว: 135 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 200 ล้านดอลลาร์สหรัฐ
ทำเงิน: 758.9 ล้านดอลลาร์สหรัฐ
ก่อนหน้านี้: เร็ว..แรงทะลุนรก 8 (2017)
ต่อจากนี้: เร็ว..แรงทะลุนรก 9 (2021)
ข้อมูลจาก IMDb
ข้อมูลจากสยามโซน
เร็ว..แรงทะลุนรก ฮ็อบส์ & ชอว์ หรือรู้จักกันในชื่อ  ฮ็อบส์ & ชอว์ (อังกฤษ: Fast & Furious Presents: Hobbs & Shaw) เป็น ภาพยนตร์แนว คู่หู แอคชั่น คอมเมดี้ ที่ออกฉายในปี ค.ศ. 2019 เป็นภาคแยกในภาพยนตร์ชุด เดอะฟาสต์แอนด์เดอะฟิวเรียส เขียนบทโดยคริส มอร์แกน และกำกับโดย เดวิด ลิทซ์ นำแสดงโดย ดเวย์น จอห์นสัน, เจสัน สเตธัม, ไอดริส เอลบ้า, วาเนสซา เคอร์บี และ เฮเลน เมียร์เรน โดยในภาคนี้ จะเป็นเหตุการณ์ที่ต่อจากภาคที่ 8